Document ID: 32002R0888

Κανονισμός (ΕΚ) αριθ. 888/2002 της Επιτροπής
της 24ης Μαΐου 2002
περί τροποποίησης των παραρτημάτων Ι και ΙΙ του κανονισμού (ΕΚ) αριθ. 517/94, για τη θέσπιση κοινών κανόνων για τις εισαγωγές κλωστοϋφαντουργικών προϊόντων, από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 517/94 του Συμβουλίου, της 7ης Μαρτίου 1994, για τη θέσπιση κοινών κανόνων για τις εισαγωγές κλωστοϋφαντουργικών προϊόντων από ορισμένες τρίτες χώρες τα οποία δεν καλύπτονται από διμερείς συμφωνίες, πρωτόκολλα ή άλλους διακανονισμούς ή άλλους κοινοτικούς κανόνες εισαγωγής(1), όπως τροποποιήθηκε τελευταία από τον κανονισμό (ΕΚ) αριθ. 2538/2001(2), και ειδικότερα το άρθρο 28,
Εκτιμώντας τα ακόλουθα:
(1) Λόγω της σύναψης διμερών συμφωνιών και άλλων διακανονισμών με ορισμένες χώρες που καλύπτονται τώρα από τον κανονισμό (ΕΟΚ) αριθ. 3030/93 του Συμβουλίου(3), οι χώρες αυτές πρέπει να διαγραφούν από το παράρτημα ΙΙ του κανονισμού (ΕΚ) αριθ. 517/94. Αντίθετα, η Ομοσπονδιακή Δημοκρατία της Γιουγκοσλαβίας πρέπει να προστεθεί στο παράρτημα ΙΙ.
(2) Λόγω των τροποποιήσεων που δημοσιεύτηκαν στον κανονισμό (ΕΚ) αριθ. 2031/2001 της Επιτροπής, της 6ης Αυγούστου 2001, για την τροποποίηση του παραρτήματος Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο(4), απαιτείται να τροποποιηθεί το παράρτημα Ι του κανονισμού (ΕΚ) αριθ. 517/94.
(3) Ο κανονισμός (ΕΚ) αριθ. 517/94 πρέπει συνεπώς να τροποποιηθεί αναλόγως.
(4) Για λόγους σαφήνειας, τα παραρτήματα Ι και ΙΙ πρέπει να αντικατασταθούν.
(5) Τα μέτρα που προβλέπονται στον παρόντα κανονισμό θα εφαρμόζονται με ισχύ από την 1η Ιανουαρίου 2002.
(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής "κλωστοϋφαντουργικών".
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα παραρτήματα Ι και ΙΙ του κανονισμού (ΕΚ) αριθ. 517/94 αντικαθίστανται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται με ισχύ από την 1η Ιανουαρίου 2002.
Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε κράτος μέλος.
Βρυξέλλες, 24 Μαΐου 2002.

Labels: 1
3
5